tartuNLP/wikipedia-smugri-20251201 huggingface dataset:
Volodõmõr Sõdorenko

Volodõmõr Petrovõtš Sõdorenko (ukraina keeles Володимир Петрович Сидоренко; venepäraselt ka "Vladimir Petrovitš Sidorenko"; sündinud 23. septembril 1976 Energodaris Zaporižžja oblastis) on Ukraina endine poksija.
Harrastajana.
Ukraina meistrivõistlustel.
Ta oli Ukraina meister kärbeskaalus (kuni 51 kg) vähemalt 2001. aastal.
Kaasaegsetel olümpiamängudel.
Ta osales kärbeskaalus (kuni 51 kg) 2000. aasta Sydney olümpiamängude poksivõistlustel, kuid kaotas poolfinaalis hilisemale kuldmedali- ja olümpiavõitjale Wijan Ponlidile (Tai) ja jäi edasisest medaliheitlusest välja.
Maailmameistrivõistlustel.
Ta sai kärbeskaalus (kuni 51 kg) 11. maailmameistrivõistlustel (Belfast, 2001) hõbemedali, kaotades finaalis kuldmedalivõitjale ja maailmameistrile Jérôme Thomasile (Prantsusmaa).
Euroopa meistrivõistlustel.
Ta võitis kärbeskaalus (kuni 51 kg) kuldmedali ja tuli Euroopa meistriks 32. Euroopa meistrivõistlustel (Minsk, 1998) ning 33. Euroopa meistrivõistlustel (Tampere, 2000). 
Elukutselisena.
Ta poksis novembrist 2001 kuni detsembrini 2010 elukutselisena ning pidas selle aja jooksul kokku 27 kohtumist, millest võitis 22 (neist 7 nokaudiga), kaotas 3 (neist 1 nokaudiga) ja viigistas 2 kohtumist.
Ta oli ajavahemikul 25. veebruarist 2005 kuni 31. maini 2008 WBA maailmameister kukk-kaalus (kuni 118 naela ehk 53,5 kg).
Isiklikku.
Tema kaksikvend on samuti tuntud Ukraina poksija Valeri Sõdorenko.
Õpilaste teadusfestival

Õpilaste teadusfestival on õpilastele, õpetajatele, teaduse populariseerijatele ja teistele teadushuvilistele mõeldud üritus, mida Eesti Teadusagentuuri juhtimisel korraldatakse 2015. aastast. 
Festivalil toimub õpilaste teadustööde riikliku konkursi II voor, kus noored esitlevad oma uurimistöid žüriile ja külastajatele, algkooliõpilased näitavad oma teadusprojektide ja -katsete tulemusi ning toimuvad töötoad õpilastele. Teadusega seotud asutused tutvustavad oma teadust populariseerivaid tegevusi ja võimalusi. Festivali teisel päeval premeeritakse parimaid õpilaste teadustööde autoreid.
Kaarmise asundus

Kaarmise asundus oli asundus Saaremaal. Asundus jääb tänapäeval Kaarmise küla alale. Kihelkondlikult kuulus asundus Kärla kihelkonda. Asundus moodustati 1920. aastatel Kaarmise mõisa maadest. Asundus kaotati 1977, mil see liideti Kaarmise külaga.
Uus teadus

 
Uus teadus on mõiste, mida kasutatakse mõttemustri muutuse kontekstis.
Mõistet kasutati korduvalt 20. sajandil toimunud muutustele teadusmõtlemises: 1920. aastate psühholoogia-, 1930. aastate tehiskeele ja 1980. aastate bioloogiateaduste üleilmse levimise kohta. Viimase kohta kasutatakse ka mõistet "uus bioloogia".
Sirje Õunpuu

Sirje Õunpuu (sündinud 16. septembril 1951) on Eesti jurist, kohtunik.
Ta on lõpetanud Tartu Ülikooli õigusteaduskonna. Ta on töötanud 18 aastat Harju Rajooni RSN Täitevkomitees (alates 1990 Harju maakonnavalitsus ja 1993 Harju maavalitsus) juriidilises osakonnas.
President Lennart Meri nimetas ta 12. oktoobril 1993 Harju Maakohtu kohtunikuks.
President Kersti Kaljulaid otsustas 27. novembril 2017 lugeda Sirje Õunpuu kohtuniku ametist vabastatuks kohtuniku enda soovil alates 11. juunist 2018.
Kavastu asundus (Virumaa)

Kavastu asundus oli asundus Virumaal. 
Asundus moodustati 1920. aastate alguses endisaegse Kavastu mõisa maadel. 1977 liideti asundus Kavastu külaga.
Janar Holm

Janar Holm (sündinud 17. augustil 1976 Kuressaares) on Eesti ametnik, riigikontrolör (alates 2018).
Haridus.
Ta õppis aastatel 1991–1994 Saaremaa Ühisgümnaasiumis. Aastatel 1994–1998 õppis Tartu Ülikooli õigusinstituudi bakalaureuseõppes, mille lõpetas "cum laude", ja aastatel 2000–2005 magistriõppes.
Töökäik.
Ta oli aastatel 1997–1999 Eesti Kaupmeeste Liidu tegevdirektor, 1999–2000 Haridusministeeriumi nõunik, 2001–2004 Haridus- ja Teadusministeeriumi õigusosakonna juhataja, 2004–2006 Riikliku Eksami- ja Kvalifikatsioonikeskuse direktor, 2006–2007 Haridus- ja Teadusministeeriumi üld- ja kutsehariduse asekantsler, 2007–2008 Haridus- ja Teadusministeeriumi haldusala asekantsler, 2008–2017 Haridus- ja Teadusministeeriumi kantsler ning alates märtsist 2017 Sotsiaalministeeriumi tööala asekantsler.
Riigikontrolöriks saamine.
27. jaanuaril 2018 esitas president Kersti Kaljulaid Riigikogule tema kandidatuuri riigikontrolöri ametikohale. Riigikogu nimetas Janar Holmi salajasel hääletusel riigikontrolöriks 7. märtsil 2018. Tema poolt oli 64 Riigikogu liiget ja vastu 10. Ta loeti ametisse astunuks ametivande andmisega Riigikogu ees 9. aprillil 2018. 
Riigikogu otsustas 7. veebruaril 2023 nimetada Janar Holmi uueks viieaastaseks perioodiks riigikontrolöriks ning uue ametivande andis ta Riigikogu ees 11. aprillil 2023.
Saaremaa vallavolikogu

Saaremaa vallavolikogu on Saaremaa valla omavalitsusorgan, mis valitakse hääleõiguslike kodanike poolt kohaliku omavalitsuse volikogude valimistel. Saaremaa vallavolikogul on 31 liiget.
Saaremaa vallavolikogu esimees on alates 28. novembrist 2025 Kristjan Moora, aseesimees Terje Nepper.
Kutsikavabrik

„Kutsikavabrik“ on MTÜ Eesti Loomakaitse Selts ja teiste poolt kasutatav sõnaühend koeri peamiselt isikliku/rühmituse kasu saamise eesmärgil paljundavate eraisikute/rühmituste kohta. Tavaliselt eiratakse seejuures elementaarseid tõuaretuse norme ja loomakaitse eeskirju.
Dmitri Lipskerov

Dmitri Lipskerov (vene Дмитрий Михайлович Липскеров; sündinud 19. veebruaril 1964 Moskvas) on vene proosa- ja näitekirjanik.
Isiklikku.
Tema isa on proosa- ja näitekirjanik Mihhail Lipskerov.
Sõda Vaiksel ookeanil

Sõda Vaiksel ookeanil oli Teise maailmasõja sõjatanner Vaiksel ookeanil ja Ida-Aasias. See toimus ulatuslikul alal, mis hõlmas muu hulgas Vaikse ookeani ja selle saared, Kagu-Aasia saared ja Hiina.
Vaikse ookeani sõjas olid vastamisi liitlasväed, eesotsas Ameerika Ühendriikidega, ja Jaapani keisririik, mida mingil määral aitasid Tai ning teljeriigid Saksamaa ja Itaalia. Sõja puhkemise peamiseks põhjuseks peetakse Jaapani püüdlust saada imperialistlikuks suurriigiks. Jaapan soovis rajada Ida- ja Lõuna-Aasiasse ning Okeaaniasse suurt Jaapani impeeriumi. Sealt loodeti Jaapani kasvavale tööstusele saada toorainet ja samuti alasid, kuhu Jaapani suurenev rahvastik saaks kolida.
Sõja alguseks Vaiksel ookeanil loetakse üldiselt 7/8. detsembrit 1941, mil Jaapan okupeeris Tai ning ründas Suurbritannia valdusi, Malaiat, Singapuri, Hongkongi, ja lisaks Ameerika Ühendriikide mereväebaase Hawaii saartel, Wake'i saarel, Guamil ja Filipiinidel. Osad ajaloolased loevad sõja alguseks 7. juulil 1937 alanud teist Hiina-Jaapani sõda või 19. septembril 1931 alanud Jaapani sissetungi Mandžuuriasse. Laiemalt peetakse sõja alguseks siiski 1941. aastat ja sõda ise üheks teise maailmasõja tandriks.
1943. aastaks oli sõjaõnn selgelt pöördunud Jaapani kahjuks. Jaapan asus otsima võimalusi rahu sõlmimiseks, nt pöörduti 2 korda otseselt Jossif Stalini poole (NSV Liidu ja Jaapani vahel kehtis neutraliteedipakt), et ta vahendaks rahuläbirääkimisi Jaapani ja USA/Suurbritrannia vahel; Stalin jättis vastamata. Veel 1945. aasta juulis üritas Jaapani suursaadik Moskvas Naotake Sato värvata NSV Liitu vahendajaks rahu sõlmimiseks USA/Suurbritanniaga.
Vaikse ookeani sõda kulmineerus 1945. aasta augustis Jaapani linnadele Hiroshimale ja Nagasakile tuumapommi heitmisega ning Nõukogude Liidu sissetungiga Mandžuuriasse (NSVL teatas 9. augustil 1945 ühinemisest Potsdami deklaratsiooniga ja sõjaseisukorra kehtestamisest Jaapaniga), mille tulemusena teatas Jaapan 15. augustil raadiokõne teel alistumisest. Jaapani kapituleerumine leidis ametlikult aset 2. septembril 1945 Tōkyō lahel Ameerika Ühendriikide lahingulaeva USS Missouri pardal.
LATAM Colombia

LATAM Airlines Colombia, varem LAN Colombia ja veel varem Aerovías de Integración Regional SA (akronüüm: AIRES) on Columbia lennufirma. Lennufirma on Colombias suuruselt teine lennuettevõtja. 
Lennuettevõtte peamine baas on El Dorado rahvusvaheline lennujaam Bogotás.
Taiwani lennujaamade ja lennuväljade loend

"Siin loetletakse Taiwanis asuvaid lennujaamu ja lennuväljasid."
Vanuatu lennujaamade ja lennuväljade loend

"Siin loetletakse Vanuatul asuvaid lennujaamu ja lennuväljasid."
Tonga lennujaamade ja lennuväljade loend

"Siin loetletakse Tongas asuvaid lennujaamu ja lennuväljasid."
Seišellide lennujaamade ja lennuväljade loend

"Siin loetletakse Seišellidel asuvaid lennujaamu ja lennuväljasid."
Paapua Uus-Guinea lennujaamade ja lennuväljade loend

"Siin loetletakse Paapua Uus-Guineas asuvaid lennujaamu ja lennuväljasid."
Laose lennujaamade ja lennuväljade loend

"Siin loetletakse Laoses asuvaid lennujaamu ja lennuväljasid."
Burundi lennujaamade ja lennuväljade loend

"Siin loetletakse Burundis asuvaid lennujaamu ja lennuväljasid."
Komooride lennujaamade ja lennuväljade loend

"Siin loetletakse Komooridel asuvaid lennujaamu ja lennuväljasid."
Physicum

Physicum on Tartu Ülikooli õppehoone Tartus Wilhelm Ostwaldi tänaval. Seal tegutseb Tartu Ülikooli füüsika instituut.
Nurgakivi pandi 4. oktoobril 2012, sarikapidu peeti 27. märtsil 2013 ning hoone avati 25. augustil 2014.
Füüsikahoone pindala on 12 700 m². Hoone ehitus maksis üle 16 miljoni euro. Sellest 13,5 miljonit kaeti Sihtasutus Archimedese vahendusel Euroopa Regionaalarengu Fondi vahenditest.
Maja ehitas Astlanda Ehitus OÜ ja arhitektuurse osa autorid on Kadarik Tüür Arhitektid OÜ (arhitektid Ott Kadarik, Mihkel Tüür ja Villem Tomiste, sisearhitekt Kadri Tamme).
Hoones tegutseb alates septembrist 2014 Physicumi kunstigalerii. Galerist on Jaak Kikas.
Hoone katusel töötab ilmajaam.
Portugali lambakoer

Portugali lambakoer ehk Cão da Serra de Aires on Portugalist pärinev koeratõug. Tõug on saanud nime Serra de Aire geograafilise piirkonna järgi.
Tõustandardis on koera käitumise/iseloomu kohta muuhulgas kirjas järgmist: „Erakordselt arukas ja väga elavaloomuline koer. Väga tähelepanelik nii karjuse kui karja suhtes. Võõraste suhtes võib olla mõnevõrra ettevaatlik, öösiti on valvel.“
KFC

KFC (kuni 1991. aastani Kentucky Fried Chicken) on 1930. aastal asutatud Ameerika kiirtoidukett, mis on spetsialiseerunud frititud kanatoitudele. 
Peakorter asub Kentucky osariigis Louisville'is. See on müügikäibelt maailma teine restoranikett pärast McDonald'sit. Ketti kuulub umbes 22 955 toitlustuskohta kokku 138 riigis (2020. aasta märtsi seisuga). KFC omanikfirmale Yum! Brands kuuluvad ka restoraniketid Pizza Hut, Taco Bell ja WingStreet.
Firma tuntuim sümbol on selle maskott kolonel Sanders, kes sai nime ja väljanägemise firma asutaja, Ameerika ettevõtja Harland Sandersi järgi. Sanders rajas esimese restorani 1930. aastal Corbini linnas Kentucky osariigis. Keti esimene frantsiisirestoran avati Utah's 1952. KFC populariseeris Ameerika kiirtoidukultuuris praekana. 1964. aastal müüs Sanders ettevõtte investorite rühmale, mille eesotsas olid John Y. Brown Jr. ja Jack C. Massey. Kolonel Sandersist on kujunenud popkultuuriikoon ja KFC-st üks ülemaailmselt tuntud Ameerika Ühendriikide sümboleid (näiteks Ameerika-vastaste protestide ajal on Coca-Cola ja McDonald'si kõrval sageli boikoteeritud ka KFC-d). "Kolonel" ei tähenda siin aga sõjaväelist auastet, vaid Harlan Sandersile ettevõtluse edendamise eest antud Kentucky osariigi aunimetust ("Kentucky kolonel").
2019. aasta veebruaris teatati, et KFC esimese restorani Eestis avab KFC frantsiisi omandanud Apollo Group OÜ, Apollo kaupluste ja kinode omanikfirma juba suve alguses. Lätis avati esimene KFC restoran 2015. ja Leedus 2013. aastal. 2016. aastal kavandati KFC restorani avamist T1 kaubanduskeskusse Tallinnas, kuid 2018. aastal plaan tühistati. Apollo Groupi tegevjuht Mauri Dorbek kinnitas, et 2019. aasta oktoobris avatakse Ülemiste keskuses KFC restoran.
Pizza Hut

Pizza Hut on Ameerika Ühendriikide restoranide kett ja rahvusvaheline frantsiis, mille asutasid Dan ja Frank Carney 1958. aastal. Ettevõte on tuntud oma Itaalia-Ameerika köögi menüüga, milles on esikohal pitsa ja pasta. 2015. aastal oli Pizza Hutil maailmas üle 16 000 restorani. 
Eestisse ei ole Pizza Hut veel jõudnud.
Verizon

Verizon Communications Inc. on Ameerika Ühendriikide telekommunikatsioonikonglomeraat, mis on Dow Jonesi indeksi osa. 
Ettevõte peakorter asub Ameerika Ühendriikides New Yorgis Midtown Manhattanil.
See asutati 7. oktoobril 1983 Delaware'i osariigis.
3M

3M Company, varasema nimega Minnesota Mining and Manufacturing Company (1902–2002), on Ameerika Ühendriikide rahvusvaheline konglomeraat, mis asub St. Pauli äärelinnas Maplewoodis Minnesotas.
Valdkondadeks on tööstustooted, tööohutustooted, tervishoiutooted ja tarbekaubad.
Anatoli Pavlovitš Nikolajev

Anatoli Pavlovitš Nikolajev (sündinud 11. oktoobril 1949 Bagadja külas Kobjai ulussis) on jakuudi näitleja.
Ta oli aastatel 1998–2020 Oiunski-nimelise Sahha akadeemilise teatri direktor.
Dūmā keemiarünnak

Dūmā keemiarünnak oli 7. aprillil 2018 Süüria pealinnast Damaskusest 10 km kaugusel kirdes asuvale Dūmā asulale (Damaskuse eeslinn) väidetavalt valitsusvägede poolt väidetavalt keemiarelvaga toime pandud rünnak. Keemiarelvade Keelustamise Organisatsioon lähetas sündmuskohale oma esindajad 14. aprillil 2018.
Järelmid.
14. aprillil 2018 toimus Ameerika Ühendriikide, Prantsusmaa ja Suurbritannia relvajõudude ühine õhu- ja raketirünnak kolme väidetavalt keemia- ja bioloogilise relva arendamisega seotud sihtmärgi vastu Süüria territooriumil.
Anatoli Nikolajev (täpsustus)

Anatoli Nikolajev on mitme tuntud inimese nimi:
Saksi asundus

Saksi asundus oli asundus Virumaal. Asundus jääb tänapäeval Saksi küla alale. Kihelkondlikult kuulus asundus Kadrina kihelkonda. Asundus moodustati 1920. aastatel Saksi mõisa maadest. Asundus kaotati 1977, mil see liideti Saksi külaga.
Valie Export

Valie Export (kodanikunimega Waltraud Stockinger; sündinud 17. mail 1940 Linzis nimega Waltraud Lehner, 1958. aastast Höllinger) on Austria "performance"'i-, meedia- ja filmikunstnik.
Elulugu.
Waltraud Lehner kasvas üles Linzis sõjas abikaasa kaotanud üksikema peres koos kahe õega. Ta käis kloostrikoolis, aastatel 1955‒1958 õppis ka kohalikus kunsti- ja käsitöökoolis. Ta abiellus 18-aastaselt ning peagi sündis tütar. Abielu lahutamise järel 1960. aastal kolis ta Viini ja õppis seal tekstiilitööstuse kutsekõrgkoolis. Pärast disaineri erialadiplomi saamist töötas ta filminduses monteerija ja stsenaristiabina.
Kunstnikutöö.
1965. aastast keskendus Waltraud Höllinger filmikunstile ning kirjutas 1966. aastal stsenaariumi tööpealkirjaga "Aus Alt macht nicht Neu - ein versuch der sinnlosigkeit. metaphorische bildassoziation, Projekt". 1967. aastal võttis ta endale nimeks suurtähelise "VALIE EXPORT" plaaniga kasutada seda versaalkirjalise kunstilise logona.
Valie Exporti varased tööd on dialoogis feminismi, tegevuskunsti ja filmi kui meediumiga ning iseäranis 1960. aastate lõpu laiendatud kino liikumisega. Üks tema tuntumaid "performance"'eid oli "Tapp- und Tastkino", mille viis ta koos oma partneri Peter Weibeliga ellu Euroopa sõltumatute filmitegijate esimesel kohtumisel Münchenis. "Performance"'i-etendusel kandis Export lokilist parukat ja meiki, paljaste rindade ümber oli kast kahe augu ja eesriidega, ülejäänud ülakeha kattis jakk. Weibel kutsus ruuporiga möödakäijaid "kinno", kus nad said 33 sekundit kestva seansi jooksul Expordi sõbraliku pilgu valgel oma kätega kasti sisu katsuda.
Kuigi Export oli vahetus kontaktis Viini aktsionistidega, eristas ta oma loomingut nende omast sisuliselt, vormiliselt ja esteetiliselt ning Exporti loomingus tõusis esile feministlik kapitalismikriitika.
1970. aastate teisest poolest alates on Export tegelenud meedia- ja filmikunstiga, osalenud Veneetsia biennaalil ning olnud 1990. aastatest saadik kunstiprofessor eri kõrgkoolides Saksamaal ja Ameerika Ühendriikides.
Edise-Lossi

Edise-Lossi oli küla Virumaal. Küla jääb tänapäeval Edise küla alale. Kihelkondlikult kuulus küla Jõhvi kihelkonda. 
1920. aastatel moodustati Edise mõisa maadest Edise asundus, mis 1945 nimetati ümber Edise-Lossi külaks. 
Küla kaotati 1977, mil see liideti Edise külaga.
Joa-Suurküla

Joa-Suurküla (varasema nimega Joa) oli küla Harjumaal. Küla jääb tänapäeval Adra küla alale. Kihelkondlikult kuulus küla Keila kihelkonda. Küla kaotati 1977, mil see liideti Adra külaga.
Looküla (Keila kihelkond)

Looküla (varasema nimdega Loo, Joa-Looküla) oli küla Harjumaal. Küla jääb tänapäeval Adra küla alale. Kihelkondlikult kuulus küla Keila kihelkonda. Küla kaotati 1977, mil see liideti Adra külaga.
Küla on esimest korda mainitud 1900 (Лоо-кюля).
Ülevaltküla

Ülevaltküla (varasema nimega Ülevalt) oli küla Harjumaal. Küla jääb tänapäeval Vääna küla alale. Kihelkondlikult kuulus küla Keila kihelkonda. Küla kaotati 1977, mil see liideti Vääna külaga.
Tõlinõmme

Tõlinõmme oli küla Harjumaal. Küla jääb tänapäeval Naage ja osaliselt Vääna küla alale. Kihelkondlikult kuulus küla Keila kihelkonda. Küla kaotati 1977, mil see liideti Naage külaga.
Küla on esimest korda mainitud umbes 1900 (Телинемме).
Küla järgi on nime saanud Toila kihistu Tõlinõmme kihistik.
Transpersonaalse psühholoogia varamu

"Transpersonaalse psühholoogia varamu" on Eestis ilmuv transpersonaalse psühholoogia temaatikat ning sellega seonduvaid distsipliine käsitlev raamatusari.
Selles sarjas ilmuvad nii klassikalised kui kaasaegsed tekstid, mille valiku eesmärgiks on katta nii üldisemaid ja teoreetilisemaid kui ka spetsiifilisi ja praktilisi transpersonaalseid teemasid.
Enamiku sarjas ilmunud raamatuid on kirjastanud Eesti Transpersonaalne Assotsiatsioon. Sarja raamatuid on tõlkinud Jürgen Innos, Tanel Mällo, Tiiu Hallap, Andres Tamm, Inna Feldbach jt.
Sarja esimene raamat ilmus 2007. aastal Tartu kirjastuses Väike Vanker – kogumikteos "Egost kõrgemale". 
Sarjas on ilmunud tuntud autorite tõlketeoseid (Roberto Assagioli, Stanislav Grof, Graham Gynn, Stanley Krippner, Robert Lanza, Ralph Metzner, Jeremy Narby, Rupert Sheldrake, Murray Stein, Pjotr Uspenski, Ken Wilber, Tony Wright jt). 2017. aastal ilmus tõlketeoste kõrvale eesti psühholoogi Alar Tammingu "Jalutuskäik iseendasse".
Arupealse

Arupealse võib tähendada järgmist:
Kapsaküla

Kapsaküla (ka Kapsa) oli küla Harjumaal. Küla jääb tänapäeval Tutermaa küla alale. Kihelkondlikult kuulus küla Keila kihelkonda. Küla kaotati 1977, mil see liideti Tutermaa külaga.
Küla mainitakse esimest korda umbes 1900 (Капса).
Riidlema

Riidlema (varem ka Riidlemäe) oli küla Harjumaal. Küla jääb tänapäeval Vahi küla alale. Kihelkondlikult kuulus küla Keila kihelkonda. Küla kaotati 1977, mil see liideti Vahi külaga.
Suurearu

Suurearu (ka Suure-Aru) oli küla Harjumaal. Küla jääb tänapäeval Tuula küla alale. Kihelkondlikult kuulus küla Keila kihelkonda. Küla kaotati 1977, mil see liideti Tuula külaga.
Tuula-Suurküla

Tuula-Suurküla oli küla Harjumaal. Küla jääb tänapäeval Tuula küla alale. Kihelkondlikult kuulus küla Keila kihelkonda. Küla kaotati 1977, mil see liideti Tuula külaga.
Küla on esimest korda mainitud 1945.
Kalle Müller

Kalle Müller (sündinud 23. jaanuaril 1963) on eesti raamatukujundaja ja ettevõtja.
Ta on lõpetanud Tartu Riikliku Ülikooli ajakirjanduse erialal 1986. aastal.
Müller on tegutsenud ka ajakirjaniku, sommeljee ja veinikoolitajana. Ta on disainibüroo Momo omanik ja juhatuse liige. 2012. aastal avas ta Tartu Kirjanduse Maja krüptis vinoteegi Reserva. 2013. aastast on ta Eesti Sommeljeede Assotsiatsiooni liige.
Maailm täna

"Maailm täna" on Vikerraadio välispoliitikasaade. 
Esimene saade oli Eesti Raadio eetris 31. mail 1971 kell 18.00.
Saadet tegi Eesti Raadio välisinfotoimetus. Esimesed väliskommentaatorid olid Ago Vilo, Vambola Põder, Albert Käär , Herbert Vainu, Gabriel Hazak, Vello Ladva, Tiit Made.
Välislingid.
Gabriel Hazak – 75
Olaf Langsepp

Olaf Langsepp (25. oktoober 1930 Tallinn – 24. oktoober 2021) oli eesti muuseumitöötaja ja -teadur, spordiajakirjanik, -tegelane ja -ajaloolane ning tõlkija. 
Ta lõpetas 1949. aastal Tallinna 7. Keskkooli ja 1959. aastal Tartu Riikliku Ülikooli (TRÜ), kus õppis ajaloo-keeleteaduskonnas. Oli 1959–1962 TRÜ kehalise kasvatuse ja sporditeooria kateedri aspirant.
Ta oli aastatel 1963–1964 Eesti NSV Spordiorganisatsioonide Liidu nõukogu vaneminstruktor, 1966–1967 kirjastuses Eesti Raamat spordikirjanduse toimetaja ja 1985–1988 vanemkorrektor, 1967–1971 Eesti Spordimuuseumi direktor, 1972–1975 TRÜ teadusliku raamatukogu osakonnajuhataja, 1975–1980 Eesti Põllumajanduse Muuseumi teadur ja 1988–1990 ajakirja Akadeemia toimetaja.
Sporditegelasena.
Oli 1950. aastate Maadlussektsiooni sekretär ja kuulus propagandakomisjoni, 1962–1963 oli ta Eesti Spordimuuseumi asutamistoimkonna sekretär.
Looming.
Kirjutas raamatuid ja avaldas perioodikas raskejõustiku ajaloo kohta kirjutisi.
Metsari

Metsari oli küla Järvamaal. Küla jääb tänapäeval Kädva küla alale. Kihelkondlikult kuulus küla Juuru kihelkonda. Küla kaotati 1977, mil see liideti Kädva külaga.
1920. aastatel moodustati Kädva mõisa maadest Laane asundus. Umbes 1939 nimetati asundus ümber Metsari külaks.
Lehmja (Keila kihelkond)

Lehmja oli küla Harjumaal. Küla jääb tänapäeval Alliku küla alale. Kihelkondlikult kuulus küla Keila kihelkonda. Küla kaotati 1977, mil see liideti Alliku külaga.
Küla on esimest korda mainitud 1241 (Lemethos).
19. sajandi keskel küla mõisastati. 1920. aastatel moodustati Lehmja karjamõisa maadest Lehmja asundus.
Veaceslav Gojan

Veaceslav Gojan (sündinud 18. mail 1983 Grimăncăuțis Briceni rajoonis Moldovas) on Moldova endine poksija.
Harrastajana.
Moldova meistrivõistlustel.
Ta on kokku üheteistkümnekordne Moldova meister – helveskaalus (kuni 48 kg) aastatel 2000–2002 ja 2006, kärbeskaalus (kuni 51 kg) aastatel 2003 ja 2007 ning kukk-kaalus (kuni 54 kg) 2008. aastal ja kukk-kaalus (kuni 56 kg) aastatel 2010–2013.
Kaasaegsetel olümpiamängudel.
Ta sai kukk-kaalus (kuni 54 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Badar-Uugan Enkhbatynile (Mongoolia) ja jäi edasisest medaliheitlusest välja.
Euroopa meistrivõistlustel.
Ta võitis kukk-kaalus (kuni 56 kg) 39. Euroopa meistrivõistlustel (Ankara, 2011) kuldmedali ja tuli Euroopa meistriks. Ta on esimene ja seni ainus Moldova poksija, kes on tulnud Euroopa meistriks.
Ta sai helveskaalus (kuni 48 kg) 34. Euroopa meistrivõistlustel (Perm, 2002) hõbemedali, kaotades finaalis kuldmedalivõitjale ja Euroopa meistrile Sergei Kazakovile (Venemaa). 
Ta osales helveskaalus (kuni 48 kg) 35. Euroopa meistrivõistlustel (Pula, 2004), kuid kaotas veerandfinaalis hilisemale pronksmedalivõitjale Salim Salimovile (Bulgaaria) ja jäi edasisest medaliheitlusest välja ning 36. Euroopa meistrivõistlustel (Plovdiv, 2006), kuid kaotas 2. ringis hilisemale pronksmedalivõitjale Hovhanes Danieljanile (Armeenia) ja jäi edasisest medaliheitlusest välja. 
Ta osales kukk-kaalus (kuni 54 kg) 37. Euroopa meistrivõistlustel (Liverpool, 2008), kuid kaotas 2. ringis hilisemale kuldmedalivõitjale ja Euroopa meistrile Luke Campbellile (Inglismaa) ja jäi edasisest medaliheitlusest välja ning 38. Euroopa meistrivõistlustel (Moskva, 2010), kuid kaotas 2. ringis oma kohtumise ja jäi edasisest medaliheitlusest välja. Ta osales kukk-kaalus (kuni 56 kg) 40. Euroopa meistrivõistlustel (Minsk, 2013), kuid kaotas 2. ringis oma kohtumise ja jäi edasisest medaliheitlusest välja.
Jan Smuts

Jan Christiaan Smuts (24. mai 1870 – 11. september 1950) oli Lõuna-Aafrika riigimees.
Ta avaldas ka raamatu "Holism and Evolution" (1926), milles võttis kasutusele holismi termini. Sel raamatul on olnud oluline mõju reduktsionismi kriitikas, sealhulgas bioloogias.
Aastail 1919–1924 ja 1939–1948 oli ta Lõuna-Aafrika Liidu president.
Tim Hortons

Tim Hortons Inc. (tuntud rahvusvaheliselt kui Tim Hortons Cafe ja Bake Shop, kõnekeelsed lühinimed Timmys, Timmy ja Tims) on Kanadas asuv rahvusvaheline kiirtoidurestoran, mida tuntakse kohvi ja sõõrikute järgi. 
See on ka Kanada suurim kiirtoidukett; 31. detsembri 2016. aasta seisuga on sellel üheksal riigis kokku 4613 söögikohta.
Circle K

Circle K on rahvusvaheline mugavusteenuste kett, mis asutati 1951. aastal El Pasos Texase osariigis Ameerika Ühendriikides. Firma on kohal enamikus USA osariikides, kõikides Kanada provintsides ja paljudes Euroopa riikides (Taanis, Eestis, Iirimaal, Lätis, Leedus, Norras, Poolas, Venemaal ja Rootsis). Aasias ja Ladina-Ameerikas kasutavad kaubamärki frantsiisivõtjad.
Eestis.
Eestis tegutseb Circle K Eesti AS. Ettevõtte majandusaasta kestab 1. maist kuni 30. aprillini ning 2018. aastal oli majandusaasta lõikes ettevõtte käibeks 318,5 miljoni eurot ja kasumiks 10,3 miljonit eurot. Seal töötas 680 inimest.
Ettevõtte peadirektorina töötas aastatel 2005–2016 Kai Realo.
Schwazi ringkond

Schwazi ringkond on ringkond Austrias Tiroolis. See külgneb põhjas Baieriga (Saksamaal), idas Kufsteini, Kitzbüheli ja Zell am See (Salzburgi liidumaal) ringkondadega, lõunas Lõuna-Tirooliga (Itaalias) ning läänes Innsbrucki ringkonnaga.
Ringkonna pindala on 1887,49 km², seal elas 1. jaanuaril 2012. aastal 79 511 inimest ja asustustihedus on 42 inimest / km². Ringkonna halduskeskus on Schwaz.
Geograafia.
Ringkonda kuulub osaliselt Alam-Inntal, kogu Zillertal koos kõrvalorgudega (nagu Tuxertal) ja Achental koos Achenseega. Mäestikud ringkonnas on Tuxi Alpid, Zillertali Alpid, Kitzbüheli Alpid, Karwendel ja Brandenbergi Alpid.
Helje Eelma

Helje Eelma (varem Helje Saar, sündinud 9. aprillil 1958) on eesti kunstnik ja disainer.
Ta lõpetas 1983. aastal Eesti NSV Riikliku Kunstiinstituudi disaini erialal.
Vaive

Vaive (vanasti ka Kaķukrogs) on küla ("mazciems") Lätis Cēsise piirkonnas, endine Vaive valla halduskeskus. 
Küla asub merepinnast 150 meetri kõrgusel Vaive jõe kaldal, piirkonna keskusest Cēsisest 8 ja Riiast 85 kilomeetri kaugusel. Sinna jäävad Daudziešase ja Vaive bussipeatus.
Küla tekkis 1868. aastal endise Kaķukrogsi kõrtsi ja selle juurde ehitatud Veismaņi vallamaja juurde. Külla jäävad regionaalse kaitse all olev muinsusmälestis Veclejas Daudziešase keskaegne kalmistu ehk Katkuküngas ja Šķesteri muinaskalmed. Ka on regionaalse kaitse all osaliselt külla jäävad Kalauzase muinaskalmed. Asula jääb osaliselt Gauja rahvusparki. Sealne Vaisuļi tamm on looduskaitse all.
Schwaz

Schwaz on linn Austria Tirooli liidumaal. See on Schwazi ringkonna halduskeskus. Schwaz paikneb Alam-Inntalis.
Asend.
Schwaz asub Unterinntali keskosas Kellerjochi ja Eiblschrofeni mägede jalamil. Linn paikneb umbes 30 km Innsbruckist idas, 545 m kõrgusel merepinnast. Linna pindala on 20,17 km². 1. jaanuaril 2016 elas seal 13 444 inimest.
Naabervallad on Buch bei Jenbach, Fügenberg, Gallzein, Pill, Stans ja Vomp.
Ajalugu.
Tirooli krahvid valvasid Schwazi lähedalasuvast Freundsbergi lossist. Linna õitseajal 15. ja 16. sajandil oli see tähtis hõbedakaevandamise keskus, pakkudes mineraalset rikkust nii Fuggeritest pankurite perekonnale kui ka nende kaudu Austria keisritele. Sel ajal oli see, rahvaarvuga umbes 20 000, suuruselt teine linn Austria keisririigis, Viini järel.
Schwaz sai linnaõigused 1898. aastal keiser Franz Joseph I käest.
Inimesed.
Schwazis on sündinud:
Majandus.
Schwazis on kolme suure tööstusfirma peakorterid:
Preedikküla

Preedikküla oli küla Järvamaal Ambla meiereist loodes. Küla jääb tänapäeval Raka küla alale. Kihelkondlikult kuulus küla Ambla kihelkonda.
Küla on esimest korda mainitud 1782 (Predrik). 1920. aastate alguseks enam külanime ei kasutatud. Sealsed talud liideti hiljem Raka külaga.
Rīdzene

Rīdzene (vanasti ka Pauči) on küla ("ciems") Lätis Cēsise piirkonnas, Vaive valla halduskeskus ja rahvarohkeim asula. Küla asub merepinnast 160 meetri kõrgusel, piirkonna keskusest Cēsisest 12 ja Riiast 89 kilomeetri kaugusel. 
Külas on postkontor ja raamatukogu. 9. septembrist 2019 tegutseb raamatukogu ruumides ka Vaive vallavalitsus. Sinna jäävad Rīdzenes ciemsi ja Rīdzene bussipeatus. Seal kasvav kuusk ümbermõõduga 3,25 meetrit on looduskaitse all.
Küla rajati Nõukogude perioodil kui masinate katsejaama tööliste asula. Asula on saanud seal voolava Rīdzene oja järgi.
Elanike arv.
&lt;table&gt;&lt;tr valign=top&gt;&lt;td&gt;
&lt;td&gt;
Kaiemäe

Kaiemäe oli küla Järvamaal. Küla jääb tänapäeval Jõgisoo küla alale. Kihelkondlikult kuulus küla Ambla kihelkonda.
Kaiemäe oli endine saunaküla, kus elasid saunikud.
Eliza McCartney

Eliza McCartney (sündinud 11. detsembril 1996 Aucklandis) on Uus-Meremaa kergejõustiklane, teivashüppaja.
Noorena harras ta paljusid spordialasid, sealhulgas "netball"'i, krossijooksu, tennist, ujumist ja veepalli. Enne teivashüppe juurde asumist tegeles ta ka kõrgushüppega.
2014. aasta juunioride maailmameistrivõistlustel Eugene'is võitis ta rahvusrekordiga 4.45 pronksmedali.
2015. aastal pälvis ta Halbergi auhinna Uus-Meremaale parimale noorsportlase kategoorias.
2016. aasta sisemaailmameistrivõistlustel Portlandis saavutas ta Uus-Meremaa siserekordiga 4.70 viienda koha. Umbes kaks nädalat enne seda oli ta viinud Uus-Meremaa välisrekordi 4.80-ni.
2016. aasta suveolümpiamängudel Rio de Janeirol võitis ta pronksmedali, korrates Uus-Meremaa välisrekordit 4.80.
2017. aasta maailmameistrivõistlustel Londonis sai ta 4.55-ga üheksanda koha ja jäi 2018. aasta sisemaailmameistrivõistlustel Birminghamis Okeaania rekordiga 4.75 neljandaks. Sama aasta Rahvaste Ühenduse mängudel Gold Coastis võitis ta 4.70-ga hõbemedali.
26. mail 2018 püstitas ta Teemantliiga etapil Eugene'is isikliku rekordi ning ühtlasi Uus-Meremaa ja Okeaania rekordi 4.85. Tema eelmine isiklik rekord oli 4.82, mis oli püstitatud 26. veebruaril 2017 Aucklandis. Sisetingimustes on tema isiklik rekord samuti 4.75, mis on püstitatud 3. märtsil 2018 Birminghamis.
Ta õpib Aucklandi Ülikoolis psühholoogiat.
Heigo Jelle

Heigo Jelle (sündinud 10. veebruaril 1963) on eesti metallikunstnik.
Ta lõpetas Eesti NSV Riikliku Kunstiinstituudi 1986. aastal metallikunsti erialal tarbekunstniku diplomiga. 
Aastatel 1987–1989 töötas kunstikombinaadis ARSis monumentaalkunstnikuna, edasi kuni 1991 aastani töötas ARS Sepp kunstnikuna. 1992–1996 aktsiaseltsi Sepp juhatuse liige ja kunstnik. 1996–2005 aastatel oli ta OÜ Volunder juhatuse liige ja kunstnik, ning alates 2004 on ta OÜ HJ juhatuse liige.
Ta on olnud Eesti Kunstiakadeemia ehte- ja sepakunsti osakonna õppejõud (1991–2015).
Aastatel 1985–1991 joonistas ka karikatuure ja neid avaldati ajakirjas Pikker.
Heigo Jelle on Eesti Metallikunstnike Liidu liige ja Eesti Seppade Ühenduse liige.
Campeonato Brasileiro Série B

Campeonato Brasileiro Série B on Brasiilia tugevuselt teine jalgpalliliiga.
Brasiilia esiliiga esimene hooaeg peeti 1971. aastal. Liiga formaati on aja jooksul korduvalt muudetud. Praeguse formaadi sai esiliiga 2006. aastal ning alates sellest aastast on esiliigas mänginud ka 20 klubi.
Kõik klubid peavad ühe hooaja jooksul esiliigas 38 mängu (19 kodu- ja 19 võõrsilmängu). Hooaeg kestab tavalisest aprillist või maist novembri lõpuni. Neli paremat klubi pääsevad järgmiseks hooajaks Brasiilia kõrgliigasse Série A ja neli viimaseks jäänud klubi langevad Brasiilia tugevuselt kolmandasse liigasse Campeonato Brasileiro Série C.
Alates 1971. aastast on esiliiga võitjate seas olnud 37klubi. Üle kahe korra pole üksi klubi esiliigat võitnud. Kahel korral on selle võitnud América Mineiro, Botafogo, Coritiba, Goiás, Palmeiras (11-kordne Brasiilia meister), Paraná ja Paysandu.
Klubid.
Campeonato Brasileiro Série B 2024 hooajal mängivad liigas järgmised 20 klubi:
Prantsusmaa õhuvägi

Prantsusmaa õhu- ja kosmosevägi (prantsuse keeles: "Armée de l'Air et de l'Espace") on Prantsusmaa relvajõudude õhuväe ülesandeid täitev väeliik. 
Ajalugu.
2017. aasta alguse seisuga oli õhuväe palgal 41 160 inimest ja õuväe reservis oli 5187 inimesest.
Varustus.
Prantsuse õhujõudude kasutuses olevate õhusõidukite arv varieerub sõltuvalt ressurssidest, kuid Prantsusmaa kaitseministeeriumi allikad kinnitavad, et 2014. aastal oli õhuväes 658 lennukit. Prantsuse õhujõududel on 241 lahingulennukit, enamus neist 133 Dassault Mirage 2000 ja 108 Dassault Rafale.
Saksa küla (Luunja)

Saksa küla oli küla Tartumaal. Küla jääb tänapäeval Sääsküla alale. Kihelkondlikult kuulus küla Tartu-Maarja kihelkonda. 
Küla on esimest korda mainitud 1945. Küla kaotati 1977, mil see liideti Sääsküla külaga.
Saeveski küla

Saeveski oli küla Tartumaal. Küla jääb tänapäeval Kikaste küla alale. Kihelkondlikult kuulus küla Tartu-Maarja kihelkonda. Küla kaotati 1977, mil see liideti Kikaste külaga.
Saeveski küla moodustati umbes 1939, kui Kavastu asundus jagati Kikaste, Poksi ja Saeveski külaks..
Siugsoo

Siugsoo on paikkond Tartu maakonnas Luunja vallas Kikaste külas. 
Paikkond oli varem küla (küla on esmamainitud 1945. aastal).
Suurekõrve

Suurekõrve oli küla Harjumaal. Küla jääb tänapäeval Kolgaküla alale. Kihelkondlikult kuulus küla Kuusalu kihelkonda. Küla kaotati 1977, mil see liideti Kolgakülaga.
Küla asus ajalooliselt Kolga mõisas. Küla rajati 19. sajandi I poolel.
Litsemaa

Litsemaa oli küla Jõgevamaal. Küla jääb tänapäeval Ookatku küla alale. Kihelkondlikult kuulus küla Torma kihelkonda. Küla kaotati 1977, mil see liideti Ookatku külaga.
Küla tekkis arvatavasti 20. sajandi algul. Enne seda kasvas küla kohal mets (1866 on mainitud metsa nimega Litsimets).
Helle Mäemets

Helle Mäemets (sündinud 12. mail 1955) on eesti bioloog.
Ta on lõpetanud Tartu Ülikooli bioloogina ning töötanud teadlasena Zooloogia ja Botaanika Instituudis ning Maaülikoolis. 
Ta on spetsialist palünoloogias, hüdrobotaanikas ja veekogude ökoloogias. 
Pere.
Tema vanemad olid bioloogid Aare Mäemets ja Aime Mäemets.
Vladimir Vizgin

Vladimir Pavlovitš Vizgin (vene keeles Владимир Павлович Визгин; sündinud 19. detsembril 1936 Habarovskis Vene NFSV-s) on vene teadusajaloolane (füüsikaajaloolane).
Ta on Venemaa TA Loodusteaduse ja Tehnika Ajaloo Instituudi füüsika ja mehaanika ajaloo sektori juhataja ja Moskva Füüsika-Tehnika Instituudi professor.
Tema õpilasi on vene päritolu USA teadusajaloolane Gennady Gorelik.
Haridustee ja töökäik.
Vizgin lõpetas 1960. aastal Moskva Energeetikainstituudi ja 1967. aastal Lomonossovi-nimelise Moskva Riikliku Ülikooli mehaanika-matemaatikateaduskonna. Ta kaitses 1967. aastal MRÜ-s füüsikaajalooteemalise väitekirjaga füüsika-matemaatikakandidaadi kraadi ja 1993. aastal füüsika-matemaatikadoktori kraadi doktoritööga "Релятивистские теории в первой трети XX в." ('Relativistlikud teooriad 20. sajandi esimeses kolmandikus').
Ta on 1987. aastast Sergei Vavilovi nimelise Venemaa Teaduste Akadeemia Loodusteaduse ja Tehnika Ajaloo Instituudi füüsika ja mehaanika ajaloo sektori juhataja ja 1993. aastast Moskva Füüsika-Tehnika Instituudi professor.
Vizgini peamised uurimisvaldkonnad on teoreetilise füüsika 19.–20. sajandi ajalugu ja metodoloogia (eeskätt gravitatsiooniteooria, üldrelatiivsusteooria, invariantsusprintsiibi ja ühendväljateooria ajalugu), samuti füüsika sotsiaalajalugu Venemaal ja Nõukogude Liidus ning NSV Liidu aatomiprojekti ajalugu.
Isiklikku.
Suure tõenäosusega on filosoof Viktor Vizgin tema vend.
Hopa raudteejaam

Hopa raudteejaam (läti "Ape raudteejaam") oli raudteejaam Valga–Mõniste–Ape–Aluksne–Gulbene raudteel Smiltene piirkonnas Hopas. Jaam asus Gulbene raudteejaamast 59,7 kilomeetri kaugusel.
Jaam avati aastal 1903, mil valmis sealne raudtee. Toona jäi jaam Valga kreisi Apekalnsi kihelkonda Ape mõisa maadele ja kandis nime "Hoppenhof". Aastal 1919 pärast Eesti ja Läti vahelise piiri paikapanekut sai sellest "Opa" piirijaam. Aastal 1927 nimetati jaam ümber Ape raudteejaamaks. Algsetest hoonetest on säilinud veetorn ja vedurite manööverdamiseks mõeldud kolmnurk, mis viis saekaatri juurde.
Reisijatevedu lõpetati sealsel raudteelõigul aastal 1970, raudtee suleti lõplikult aastal 1973.
Maare-Marika Heinsoo-Kiiver

Maare-Marika Heinsoo-Kiiver (aastani 2008 Heinsoo; sündinud 7. jaanuaril 1966 Viljandis) on eesti näitleja ja lavastaja.
Laicene raudteepeatus

Laicene raudteepeatus oli raudteepeatus Valga–Mõniste–Ape–Aluksne–Gulbene raudteel Smiltene piirkonna Hopa vallas. Jaam asus Gulbene raudteejaamast 56,8 kilomeetri kaugusel.
Peatus avati aastal 1935 Riia-Pihkva kivitee ülesõidukoha juurde. Peatus suleti teise maailmasõja ajal ja hiljem seda uuesti ei avatud.
Ristimetsa

Ristimetsa oli küla Jõgevamaal. Küla jääb tänapäeval Palupere küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Palupere külaga.
Küla mainitakse esimest korda 1922.
Otiaru

Otiaru oli küla Jõgevamaal. Küla jääb tänapäeval Palupere küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Palupere külaga.
Küla mainitakse esimest korda 1922.
Küüravälja

Küüravälja oli küla Jõgevamaal. Küla jääb tänapäeval Palupere küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Palupere külaga.
1920. aastatel kujunes endisest Küüravälja karjamõisast Küüravälja küla.
Kadri Humal-Ayal

Kadri Humal-Ayal (sündinud 1971 Tartus) on Eesti aukonsul. 
2009. aastal sai Kadri Humal-Ayalist esimene Eesti aukonsul Keenias (asukohaga Nairobis).
Ta elab Keenias alates 1995. aastast.
Alates 2021. aastast on Kadri Humal-Ayal teaduspargi Tehnopol algatatud rahvusvaheliste innovatsioonipesade ideetalgute asukohamentor Nairobis.
Saksamaa (Jõgeva)

Saksamaa oli küla Jõgevamaal. Küla jääb tänapäeval Teilma küla alale. Kihelkondlikult kuulus küla Laiuse kihelkonda. Küla kaotati 1977, mil see liideti Teilma külaga.
Saksamaad on esimest korda külaks nimetatud 1922. Küla sai nime seal asunud Saksamaa talu järgi.
Vaidava raudteejaam

Vaidava raudteejaam oli raudteejaam Valga–Mõniste–Ape–Aluksne–Gulbene raudteel Alūksne piirkonnas Alsviķi vallas Karva küla lähistel. Jaam asus Gulbene raudteejaamast 49,7 kilomeetri kaugusel.
Jaam avati aastal 1903, mil valmis sealne raudtee. Toona jäi jaam Valga kreisi Apekalnsi kihelkonda Karva mõisa maadele ja kandis nime "Korvenhof". Aastal 1919 muudeti selle nimi Korva raudteejaamaks. Vaidava nime hakkas jaam kandma aastast 1921. Sealne jaamahoone hävis teise maailmasõja ajal; sõjajärgsetel aastatel täitis seal jaamahoone funktsioone laiarööpmelise raudtee vagun.
Reisijatevedu lõpetati sealsel raudteelõigul aastal 1973.
Kaseküla (Tartumaa)

Kaseküla oli küla Tartumaal. Küla jääb tänapäeval Käärdi aleviku alale. Kihelkondlikult kuulus küla Rõngu kihelkonda. Küla kaotati 1977, kui Kaseküla ja osa Leivaste küla liitmisel moodustati uus asula: Käärdi alevik.
Toivo Aalja

Toivo Aalja (sündinud 25. jaanuaril 1955 Suure-Jaanis) on eesti ökokogukondade liikumise eestvedajaid.
Ta lõpetas 1982. aastal Eesti Põllumajanduse Akadeemia põllumajanduse ökonoomika ja organiseerimise erialal.
Ta on MTÜ Lilleoru juhatuse liige.
Tegevus ELKNÜ-s ja EKP-s.
Ta töötas 1983. aastal Eesti Põllumajanduse Akadeemia komsomolisekretärina. Ta oli aastatel 1983–1984 ELKNÜ Tartu Linnakomitee ja 1983–1989 ELKNÜ Keskkomitee liige.
Ta oli alates 1984. aastast Eestimaa Kommunistliku Partei liige.
Alsviķi raudteejaam

Alsviķi raudteejaam oli raudteejaam Valga–Mõniste–Ape–Aluksne–Gulbene raudteel Alūksne piirkonnas Alsviķi vallas Alsviķi küla lähistel. Jaam asus Gulbene raudteejaamast 41,1 kilomeetri kaugusel.
Jaam avati aastal 1903, mil valmis sealne raudtee. Toona jäi jaam Valga kreisi Aluliina kihelkonda Alsviķi mõisa maadele ja kandis nime "Alswig". Reisijatevedu ja rongiliiklus lõpetati sealsel raudteelõigul aastal 1973.
Sitpeksi

Sitpeksi oli küla Harjumaal. Küla jääb tänapäeval Keelva küla alale. Kihelkondlikult kuulus küla Keila kihelkonda. Küla kaotati 1977, mil see liideti Keelva külaga.
1529 on mainitud kohanime Sythpex. 1615 on mainitud külanime Sittpexby. Ajalooliselt asus küla Käesalu mõisas.
Kaomäe

Kaomäe oli küla Raplamaal, ajalooliselt Kuimetsa mõisa alal. Küla jääb tänapäeval Tamsi küla alale. Kihelkondlikult kuulus küla Juuru kihelkonda. Küla kaotati 1977, mil see liideti Tamsi külaga.
Kaomäe sai külaks 1920. aastatel.
Lakevainu

Lakevainu (varem kirjakeeles ka Lagevainu) oli küla Raplamaal, ajalooliselt Kuimetsa mõisa alal. Küla jääb tänapäeval Oblu küla alale. Kihelkondlikult kuulus küla Juuru kihelkonda. Küla kaotati 1977, mil see liideti Oblu külaga.
Lakevainu sai külaks 1920. aastatel.
Määrissoo

Määrissoo (ka Määrisoo) oli küla Harjumaal, ajalooliselt Vahastu mõisa alal. Küla jääb tänapäeval Suurekivi küla alale. Kihelkondlikult kuulus küla Türi kihelkonda. Küla kaotati 1977, mil see liideti Suurekivi külaga.
Küla on esimest korda mainitud umbes 1900. aastal (nimega Мерисо).
Oraniku

Oraniku oli küla Raplamaal. Küla jääb tänapäeval Vana-Kaiu küla alale. Kihelkondlikult kuulus küla Juuru kihelkonda. Küla kaotati 1977. aastal, mil see liideti Vana-Kaiu külaga.
Enne külaks saamist oli see Kaiu mõisa kõrvalmõis (Oraniku mõis).
Rasala

Rasala oli küla Raplamaal, ajalooliselt Kaiu mõisa alal. Küla jääb tänapäeval Kasvandu küla alale. Kihelkondlikult kuulus küla Juuru kihelkonda. Küla kaotati 1977, mil see liideti Kasvandu külaga.
1286 on mainitud küla ja veskit nimega Russele.
Saunametsa (Kaiu)

Saunametsa oli küla Raplamaal. Küla jääb tänapäeval Vahastu küla alale. Kihelkondlikult kuulus küla Türi kihelkonda. Küla kaotati 1977, mil see liideti Vahastu külaga.
Asulat on esimest korda mainitud 1871 (Saunamets).
Siuge

Siuge oli küla Raplamaal, ajalooliselt Habaja mõisa alal. Küla jääb tänapäeval Tamsi küla alale. Kihelkondlikult kuulus küla Juuru kihelkonda. Küla kaotati 1977, mil see liideti Tamsi külaga.
1414 on mainitud kohanime Suwike, 1492 Syuck, 1725 Suyko.
Küla järgi on nime saanud Porkuni lademe Ärina kihistu Siuge kihistik.
Cruzeiro Esporte Clube

Cruzeiro Esporte Clube on Brasiilia jalgpalliklubi, mis tegutseb Minas Geraisi osariigis Belo Horizontes. Klubi mängib Brasiilia kõrgliigas Série A ja Minas Geraisi osariigi meistrivõistlustel Campeonato Mineiro. Cruzeiro kodustaadion on Mineirão, mis mahutab 62 000 pealtvaatajat.
Klubi asutasid 2. jaanuaril 1921 Itaalia immigrandid. Selle eellane oli 1910. aastal asutatud Yale Atlético Clube. Kuni 1925. aastani võisid klubi meeskonnas mängida ainult Itaalia päritolu mängijad. Minas Geraisi osariigi meistrivõistlused võideti esimest korda 1926. aastal.
Cruzeiro on Brasiilia üks edukamaid ja osariigi edukaim klubi. See on tulnud neljal korral Brasiilia meistriks, esimest korda 1966. aastal, mil alistati tolle aja üks tugevamaid meeskondi Santos, ning viimati 2014. aastal. Brasiilia karikavõistlused Copa do Brasil on võidetud kuuel korral, millega ollakse riigi edukaim klubi. Osariigi meistrivõistlused on võidetud 39 korral. 2003. aastal võideti ühe hooaja jooksul nii Brasiilia meistrivõistlused, Brasiilia karikavõistlused kui ka osariigi meistrivõistlused.
Cruzeiro on olnud edukas ka rahvusvahelise tasemel. Aastatel 1976 ja 1997 on tuldud Lõuna-Ameerika klubide meistrivõistluste Copa Libertadores võitjaks ning aastatel 1991 ja 1992 Lõuna-Ameerika klubide karikavõistluste Copa Sudamericana võitjaks. Lisaks on võidetud 1998. aastal Lõuna-Ameerika superkarikas Recopa Sudamericana.
2019. aasta hooajal jäi Cruzeiro Brasiilia kõrgliigas 17. kohale ja langes esimest korda klubi ajaloos Brasiilia kõrgliigast välja. Brasiilia kõrgliigas mängitakse uuesti alates 2023. aastast.
Cruzeiro kauaaegseks rivaaliks on olnud Atlético Mineiro ning nende vahelised mängud on tuntud nime all "Clássico Mineiro".
Klubi maskott on rebane. Klubi ametliku hümni "Hino ao Campeão" autor on Jadir Ambrósio.
Praegune meeskond.
"Seisuga 27. juuli 2023"
Taga-Põlliku

Taga-Põlliku (varem ka Põllika) oli küla Raplamaal. Küla jääb tänapäeval Suurekivi küla alale. Kihelkondlikult kuulus küla Türi kihelkonda. Küla kaotati 1977, mil Leedi, Määrissoo ja Taga-Põlliku küla liitmisel moodustati uus küla: Suurekivi küla.
Asulat on esimest korda mainitud 1414 (Poltke).
Tagasmäe

Tagasmäe oli küla Raplamaal. Küla jääb tänapäeval Vahastu küla alale. Kihelkondlikult kuulus küla Türi kihelkonda. Küla kaotati 1977, mil see liideti Vahastu külaga.
Küla on esimest korda mainitud umbes 1900 (Тахасма).
Ärisma

Ärisma (ka Ärismaa) oli küla Raplamaal, ajalooliselt Kaiu mõisa alal. Küla jääb tänapäeval Kasvandu küla alale. Kihelkondlikult kuulus küla Juuru kihelkonda. Küla kaotati 1977, mil see liideti Kasvandu külaga.
Küla tekkis 18. sajandil.
Mineirão

Mineirão (ametlikult Estádio Governador Magalhães Pinto) on jalgpallistaadion Brasiilias Minas Geraisi osariigis Belo Horizontes.
See on jalgpalliklubi Cruzeiro Esporte Clube kodustaadion. Osa mänge peab sellel staadionil ka Clube Atlético Mineiro.
Staadion mahutab 61 846 pealtvaatajat.
Staadion avati 5. septembril 1965. Staadioni renoveerimine lõppes 2012. aasta detsembris.
Staadionil on peetud 2013. aasta FIFA konföderatsioonide karikaturniiri, 2014. aasta jalgpalli maailmameistrivõistluste ja 2016. aasta suveolümpiamängude jalgpalliturniiri osad kohtumised. Sealhulgas toimus staadionil 2014. aasta jalgpallimaailmameistrivõistluste poolfinaal Brasiilia ja Saksamaa vahel, mille Brasiilia kaotas tulemusega 1:7. See mäng sai sama staadioni järgi tuntuks kui "Mineirazo".
Mineirãol on toimunud ka kontserte. Teiste seas on seal esinenud Paul McCartney (aastatel 2013 ja 2017), Beyoncé (2013), Maroon 5 (2016), Iron Maiden (2016), Elton John (2013) ja Kiss (1983).
Lihu

Lihu oli küla Harjumaal, ajalooliselt Kaiu mõisa alal. Küla jääb tänapäeval Vana-Kaiu küla alale. Kihelkondlikult kuulus küla Juuru kihelkonda. Küla kaotati 1977, mil see liideti Vana-Kaiu külaga.
1346 mainitakse kohanime Lechto, 1687 Leho, 1798 Lihho.
Aru (paikkond)

Aru on paikkond Järva maakonnas Järva vallas Udeva külas. 1930. aastatel oli see küla staatuses (Udeva-Aru küla).
Grêmio Foot-Ball Porto Alegrense

Grêmio Foot-Ball Porto Alegrense on Brasiilia jalgpalliklubi, mis tegutseb Rio Grande do Suli osariigis Porto Alegres. See mängib Brasiilia kõrgliigas Campeonato Brasileiro Série A ja Rio Grande do Suli osariigi meistrivõistlustel Campeonato Gaúcho.
Klubi asutati 15. septembril 1903. Suurem osa klubi asutajaliikmeid oli saksa immigrandid.
Grêmio on tulnud kahel korral Brasiilia meistriks (aastatel 1981, 1996) ja 43 korral osariigi meistriks. Brasiilia karikavõistlused Copa do Brasil on võidetud viiel korral. Grêmio on olnud edukas ka rahvusvahelisel tasandil, kolmel korral on võidetud Lõuna-Ameerika klubide meistrivõistlused Copa Libertadores (1983, 1995, 2017) ja kahel korral Lõuna-Ameerika superkarikas Recopa Sudamericana (1996, 2018) ning korra võideti Intercontinental Cup. Tänu võidule Copa Libertadorese turniiril 2017. aastal pääses Grêmio Lõuna-Ameerika esindajana klubide maailmameistrivõistlustele, mille finaalis kaotati Madridi Realile tulemusega 1:0
Grêmio kauaaegne rivaal on olnud Internacional ning nende kahe meeskonna vahelisi mänge on peetud Brasiilia kõige tulisemateks. Kahe klubi vahelised mängud on tuntud nimega "Grenal".
Klubi kodustaadion on alates 2012. aastast Arena do Grêmio, mis mahutab 55 662 pealtvaatajat. Eelmine kodustaadion oli 1954. aastal avatud Estádio Olímpico Monumental.
Klubi tunnusvärvid on sinine, valge ja must. Klubi ametliku hümni autor on helilooja Lupicínio Rodrigues.
Praegune koosseis.
"Seisuga 30. juuli 2023"
Paemurru (Järvamaa)

Paemurru oli küla Järvamaal. Küla jääb tänapäeval Tudre ja Kalitsa küla alale. Kihelkondlikult kuulus küla Koeru kihelkonda. Küla kaotati 1977, mil selle üks osa liideti Tudre ja teine osa Kalitsa külaga.
Küla on esimest korda mainitud 1913 (Паемурро).
Puivere

Puivere oli küla Järvamaal, ajalooliselt Aruküla mõisa alal. Küla jääb tänapäeval Kalitsa küla alale. Kihelkondlikult kuulus küla Koeru kihelkonda. Küla kaotati 1977, mil see liideti Kalitsa külaga.
1615 mainitakse kohanime Pugiffer, 1623 Puygefer, 1716 Puÿfer.
Roodeviku

Roodeviku (varem kirjakeeles ka Rodeviku) oli küla Järvamaal, ajalooliselt Ervita mõisa alal. Küla jääb tänapäeval Kalitsa küla alale. Kihelkondlikult kuulus küla Koeru kihelkonda. Küla kaotati 1977, mil see liideti Kalitsa külaga.
Küla rajati umbes 1830.
Pädaniku

Pädaniku on paikkond Järva maakonnas Järva vallas Vaali külas. 1930. aastatel oli see küla staatuses (Pädaniku küla).
Kureküla (täpsustus)

Kureküla on või oli mitme Eesti asula nimi:
Pari (Virumaa)

Pari oli küla Virumaal. Küla jääb tänapäeval Linnuse küla alale. Kihelkondlikult kuulus küla Viru-Nigula kihelkonda. Küla kaotati 1977, mil see liideti Linnuse külaga.
Pari küla tekkis 1939, kui Kunda asundus jagati mitmeks külaks.
Ilmatargad

"Ilmatargad" on kirjastuse Ilmamaa poolt alates aastast 1998 välja antav raamatusari. 
Sarjas ilmunud teoste hulgas on kaks tõlkeraamatut: Rein Taagepera "The finno-ugric republics and the Russian State" (eesti keelde tõlkinud Rein Taagepera) ja Vello Helgi "Die Jesuiten in Dorpat (1583–1625): ein Vorposten der Gegenreformation in Nordosteuropa" (saksa keelest eesti keelde tõlkinud Kaarel Piirimäe).